ཀྲང་ཅང་ཚན་རིག་གྲོང་དེ་ཧྲང་ཧའེ་ཚན་རྩལ་གསར་གཏོད་ལྟེ་གནས་ཀྱི་ལྟེ་བའི་ཁུལ་དང་རྒྱལ་ཁབ་རིམ་པའི་ཚན་རྩལ་མཐོ་ཁུལ་ཡིན་པའི་ཆ་ནས་དེར་ཚན་རིག་སྒྲིག་ཆས་དང་ཚན་རིག་སྟེགས་བུ།རྩེར་སོན་གསར་གཏོད་ཅན་གྱི་གླིང་ཁུལ་སོགས་མང་པོ་ཞིག་བསྡུས་ཡོད།འགྲེམས་ཁང་ནས་ཞི་ཅིན་ཕིང་གིས་ཚན་རིག་གྲོང་གི་གོང་འཕེལ་འཕེལ་རིམ་དང་འཆར་འགོད་འཛུགས་སྐྲུན་ཐད་ཀྱི་གནས་ཚུལ་གསན་གནང་བ་དང་།ཚན་རིག་སྒྲིག་ཆས་དང་།གཅིག་བསྡུས་གློག་ལམ།མཁའ་འགྲུལ་མཁའ་སྐྱོད།སྐྱེ་དངོས་སྨན་རྫས་སོགས་ཀྱི་འགྲེམས་ཁུལ་དུ་གཟིགས་སྐོར་ཡང་གནང་ཡོད།ཞི་ཅིན་ཕིང་གིས་དེར་བཞུགས་ཚན་རྩལ་ལས་དོན་པ་དང་མཛའ་བརྩེའི་བཀའ་མོལ་གནང་བ་དང་།ཁོང་གིས་ཚན་རིག་ལག་རྩལ་གྱིས་མིག་སྔ་ལྟར་རྒྱལ་ཁབ་ཀྱི་མ་འོངས་པའི་ལས་དབང་ལ་ཤུགས་རྐྱེན་གཏིང་ཟབ་ཐེབས་པ་འདི་འདྲ་སྔར་བྱུང་མ་མྱོང་བ་ཞིག་ཡིན་པ་དང་།མིག་སྔ་དང་འདྲ་བར་མི་རྣམས་ཀྱི་འཚོ་བའི་བདེ་སྡུག་ལ་ཤུགས་རྐྱེན་ཆེན་པོ་ཐེབས་པ་འདི་འདྲ་སྔར་བྱུང་མྱོང་མེད།ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་མངོན་འགྱུར་ཡོང་བ་བྱེད་པའི་འགག་རྩའི་དུས་མཚམས་འདིར་ཚན་རྩལ་གསར་གཏོད་བྱ་རྒྱུ་དེ་བས་གལ་འགངས་ཆེ་བའི་གནས་བབ་ཐོག་བཞག་ནས་གསར་གཏོད་ཀྱིས་གོང་འཕེལ་ལ་སྣེ་ཁྲིད་བྱེད་པའི་འཐབ་ཇུས་ལག་བསྟར་དང་འགུལ་ནུས་གསར་རྙིང་བརྗེ་བའི་ཁྲོད་ཚན་རྩལ་གསར་གཏོད་ཀྱི་ནུས་པ་འདོན་སྤེལ་གང་ལེགས་ཐུབ་པ་བྱེད་དགོས་ཞེས་ནན་སྟོན་གནང་ཡོད་པ་རེད།